google/wiki40b huggingface dataset:
Istana

Istana er den offisielle boligen og kontoret til presidenten i Singapore. Istana betyr palass på malayisk. Det er her presidenten er vertskap for sine statsgjester. Singapores president har også kontorer på Istana. Det ligger i en stor åpen park i det ellers urbaniserte Orchard Road-området.
Den 106 mål (0.4 km²) eiendommen var en gang en del av den omfattende muskatplantasjen på Mount Sophia. I 1867 (i kolonitiden) kjøpte den britiske regjeringen tomten og bygget en herregård som skulle bli det offisielle hjemmet til den britiske guvernøren. Dette varte fram til 1959 da Singapore ble gitt selvstyre, og guvernøren ble erstattet av Yang di-Pertuan Negara , som igjen ble erstattet av presidenten.

Andre verdenskrig

Under den japanske invasjonen i 1942, ødela bomber den lille seremonielle kanonene på trappen til Government House, og forlot bygningen i en tilstand av ruin. Guvernøren Sir Shenton Thomas og Lady Daisy Thomas holdt seg lojalt i Government House med sine tjenere helt til siste øyeblikk. Da de endelig evakuert, tok de med seg Union Jack (det britiske flagget) som hadde vaiet foran Government House og gjemte det omhyggelig under den japanske okkupasjonen. Bygningen ble senere okkupert av feltmarskalk grev Terauchi, sjef for den japanske hæren Sør, og generalmajor Kawamura, sjefen for Singapore Defense Forces.

Etterkrigstiden

Da Singapore oppnådd selvstyre i 1959, ble bygningen overlevert til regjeringen. Den ble da omdøpt til Istana. Yusof Ishak ble utnevnt til den første lokale statsoverhode (eller Yang di-Pertuan Negara på malay), og tok kontor på Istana. Bygningen ble omfattende renovert mellom 1996 og 1998 for å legge til mer plass og moderne bekvemmeligheter. Bygningen har i dag seks forskjellige rom brukt til seremonier og underholdning. Kontorene til presidenten og hans stab er også plassert i bygningen.

Nåtid

Siden den første guvernøren flyttet inn i 1869, har Istana vært offisiell bolig i 21 guvernørperioder (1869–1958), to Yang di-Pertuan Negara perioder (1959–1965) og seks perioder med Presidential (siden 1965), for ikke å nevne det japanske okkupasjonen av boligen mellom 1942 og 1945. I dag er Istana den offisielle residensen til presidenten i Singapore. Imidlertid har ingen presidenter bodd der siden 1959, ei heller noen statsråder. Villaene, som er ment å brukes for utenlandske statsoverhoder brukes også sjeldent. Istana-bygningen og parken rundt er åpne for publikum fem ganger i året; På feiringen av det nye måneåret, Deepavali, Hari Raya Puasa, arbeidernes dag og nasjonaldag. På første søndag i måneden, er det en vaktskifte parade, som er en populær offentlig begivenhet.
Brun dvergmåler

Utseende

En liten (vingespenn 17 – 24 mm), slank, brungrå måler. Denne arten har forholdsvis tydelige tegninger og er derfor ev av de lettere dvergmålerne å kjenne igjen. Forvingen er lyst brungrå, med en markert, oval, svart flekk i midten. Langs forkanten er det tre firkantede, mørke flekker. Langs ytterkanten går det en tydelig, bølgete, hvit tverrstripe som utvider seg til to hvite flekker ved bakhjørnet. I den indre delen har vingen flere bølgete, hvite tverrstriper, ellers er den ensfarget. Bakvingen er grå med hvite tverrstriper.

Levevis

Arten lever i ulike slags åpne områder, som heier, skogkanter, skrotemark og hager. Larvene lever på blomstene av ulike lave planter, blant andre landøyda (Senecio jacobaea), ryllik (Achillea millefolium) og reinfann (Tanacetum vulgare), det finnes også en underart som lever på lyng. De voksne målerne flyr om natten i juni – juli og kommer gjerne til lys.

Utbredelse

Arten finnes over hele Europa og i Nord-Asia. Den forekommer også i Canada. I Norge finnes den trolig over hele landet.
Hjerte til hjerte – Spelet

Handling

Linn Skåber får en liten rolle i Maridalsspillet. Hun prøver alt hun kan for å få hovedrollen og stjele den fra Janne Formoe. Hun slår ned Janne Formoe under en pressekonferanse slik at Janne havner på sykehus. Da tror Linn at hun har fått hovedrollen. Men regissøren for Maridalsspillet, Gard B. Eidsvold, har allerede funnet en ny hovedrolle. Når Gard Eidsvold, Ingrid Bolsø Berdal, Jon Øigarden og Per Kjerstad til slutt trekker seg fra produksjonen, må Linn overta regien.
Concedo

Concedo ASA er et uavhengig norsk oljeselskap med fokus på letevirksomhet på norsk kontinentalsokkel. Administrerende direktør er Geir Lunde og hovedkontoret ligger i Asker. Ved utgangen av 2011 hadde selskapet en portefølje på 8 lisenser. Selskapet hadde 11 ansatte ved utgangen av 2010.
Helleveien (Bergen)

Helleveien ligger i Ytre Sandviken som er en del av Bergenhus bydel i Bergen. Veinavnet ble vedtatt i 1912 og stammer fra et gårdsbruk i området.

Historie

Veien er i nyere tid gjennomfartsvei fra NHH til den skifter navn til Eidsvågveien. Ved stengning av Eidsvågtunnelen gir veien rundt Eidsvågneset avlastningsmuligheter for trafikken til og fra Åsane og videre via Voss mot Østlandet. Gamleveien fra 1880-årene ut til Helleneset ble avløst av en ny vei frem til den daværende bygrensen mot Åsane; først strekningen Sandviken–Lynghaugen i årene 1922–27, mens strekningen Lynghaugen–Hellen stod ferdig i 1930. Strekningen fra Helvetesvann og nord til bygrensen ble navngitt i 1937. I 1987 ble veien utvidet med enda et kjørefelt fra nordgående Fløyfjellstunnel til krysset ved Lynghaugen, med forbindelse til Eidsvågtunnelene i nordøst.
I 1976 bevilget Stortinget med stort flertall 6 millioner kroner på statsbudsjettet for 1977 til utvidelse av Helleveien til firefelts vei på strekningen mellom Amalie Skrams vei og Øyjorden. Hanna Kvanmo foreslo at pengene i stedet skulle avsettes til bygging av lokalbane til Åsane (slik det i dag planlegges). Kvanmos forslag med nedstemt i Stortinget med 107 mot 14 stemmer. Hallvard Eika foreslo å sette bevilgningen av til en tunnel mellom Sandviken og Eidsvåg i stedet for en utvidelse av Helleveien. Dette forslaget falt med 96 mot 24 stemmer.

Langs Helleveien

Fra Bergen starter veien i et lyskryss under E16, mens den til Bergen munner direkte ut i høyre kjørefelt. NHH er da nærmeste nabo. Det ligger en del forretninger i nærområdet. Lenger nordover passerer man Hellen skole og et sykehjem drevet av Røde Kors. Det meste av området består av fleretasjes blokkbebyggelse i hovedsak fra 1960- og 1970-årene, samt en del eneboliger. Lønborg skole ligger langs veien som fortsetter ca. 700 meter videre til grensen til Lønborg, hvor den skifter navn og veistandard. Mot fjorden er det etablert et friområde med badeplassen Helleneset.
Et utkikkspunkt med benk langs Helleveien kalles «Dronning Mauds utsikt». Maud elsket denne utsikten mot Nordnes, Laksevåg og Askøy, og det sies at hun hver sommer før avreise til Newcastle med englandsbåten, ble kjørt ut hit til utkikkspunktet.
Furusetbanen

Fremtidsplaner

Det har lenge vært planer om utredning av forlengelse til Lørenskog med stasjoner på Skårer, Lørenskog Sentrum (Solheim) og ny endeholdeplass på Akershus universitetssykehus (Ahus), med en samlet reisetid til Jernbanetorget på ca. 27 minutter. Prosjektet er en del av Oslopakke 3.
En forlengelse fra Ellingsrudåsen til Ahus vil koste 2,5 milliarder kroner, mens å forlenge banen helt fram til Lillestrøm vil koste ytterligere 1,8 milliarder kroner, viste en rapport fra fylkesrådmannen i 2010. De mente samtidig at passasjergrunnlaget var for lite til å forsvare denne investeringen «på kort eller mellomlang sikt».
Birgu

Geografi

Birgu ligger på en kjegleformet halvøy som stikker ut i Grand Harbour. I nordvest ligger Kalkara Creek og i sydøst Dockyard Creek. På landsiden grenser byen mot Cospicua som er en av de andre av Three Cities og Kalkara. Ytterst på halvøyen ligger det engang for Malteserordenen så viktige Fort St. Angelo og på den andre siden av Grand Harbour ligger Maltas nåværende hovedstad Valletta.
Birgu har et areal på 0,5 km². Folketellingen i 2011 viste et innbyggertall på 2 489.

Historie

I tidlig middelalder var Birgu en liten fiskerlandsby. Dominikanere bygget i 1528 kirke har. Johanitterne lette etter en strategisk gunstig beliggende hovedstad for Malta, og i 1532 falt valget på Birgu. Byen etterfulgte da den gamle hovedstaden Mdina. Johanitterne gjorde Laurentius kirken til sin klosterkirke. De bygget et hospital og flere herberger. Ettersom de forventet invasjon av tyrkerne bygget de befestninger. I den store beleiringen av Malta i 1565 spilte Birgu og dets Fort St. Angelo en avgjørende rolle. For sin rolle i beleiringen fikk byen navnet Citta Vittoriosa (den seierrike byen), et navn som er i bruk også idag sammen med navnet Birgu.
Johanitterne grunnla Valletta og i 1571 overtok Valletta som hovedstad. Birgu beholdt sin viktige forsvarsstrategiske posisjon. Millitæranleggene ble videreutviklet. Dockyard Creek ble havnen for ordenens flåte. Pave Gregor XIII gjorde i 1574, som en erstatning for hovedstadsfunksjonen, Birgu til residens for Maltas Inkvisitor. Dette varte til 1798.
Lorenzo Gafà, som har tegnet mange kirker på Malta, fikk i 1681 oppdrag fra Johanitterne for nybygg av Laurentius kirken. Den stod ferdig i 1697. Malterserordenen tapte for Napoleon i 1798. Allerede i 1800 ble hans tropper fordrevet av britene som besatte Malta. De utvidet havnen i Birgu og bygget et viktig verft der. Dette ble under andre verdenskrig utsatt for bombing fra italienske og tyske fly, med store ødeleggelser også i boligområdene rundt.
I 1979 forlot de siste britiske soldater Birgu, og idag er det et frihetsmonument utenfor Laurentius kirken. I Dockyard Creeek ble det i 2005 anlagt en lystbåthavn som har plass til over hundre lystbåter.
St. Thomas' Hospital

St. Thomas' Hospital er et stort NHS-sykehus i Lambeth i London. Det drives av Guy’s & St Thomas’ NHS Foundation Trust, som også har ansvaret for Guy's Hospital. Sykehuset har tilbudt sine tjenester gratis helt siden 1100-tallet. Det lå tidligere i bydelen Southwark.

Historie

Sykehuset er nevnt i en kilde fra år 1215, og er oppkalt etter Thomas Becket. Det formodes derfor at det ble opprettet en gang etter at Thomas Becket ble helligkåret i 1173. Men det er også tenkelig at det den gang bare endret navn, og at det er det samme sykehus som man vet ble grunnlagt av St. Mary Overie Priory i 1106 i Southwark.
Det ble opprinnelig ledet av katolske munker og søstre fra augustinerordenen.
Dagens St. Thomas' sykehus er i Stangate i Londons bydel Lambeth. Det ligger ved Themsen rett overfor Palace of Westminster.
Pure Nintendo Magazine

Pure Nintendo Magazine (PNM) er et videospilltidsskrift som slippes ut annen hver måned og fokuserer på Nintendo-relaterte nyheter og spill. Den første utgaven av tidsskriftet ble gitt ut i oktober 2011 av Pure Media, LLC. Tiddskriftet har også applikasjoner for iOS og Android-enheter.
Papa Loves Mambo

«Papa Loves Mambo» er en amerikansk sang med melodi av Al Hoffman, Dick Manning og Bix Reichner. Den ble publisert i 1954.
Perry Como with Mitchell Ayres' Orchestra and The Ray Charles Singers spilte inn sangen 31. august 1954. Den ble utgitt av RCA Victor Records i USA med katalognumrene 20-5557 (78-plate) og 37-5857 (single) samt av EMI på His Master's Voice-etiketten i Storbritannia med katalognummer B 10886 (78-plate) Den ble senere også innspilt av Dean Martin og av Nat King Cole.
I Norge ble den utgitt på His Master's Voice A.L. 3481.
Den har blitt spilt inn på plate av barneunderholderne Sharon, Louis & Bram og utgitt på albumet Friends Forever (1998).
«Papa Loves Mambo» har også blitt spilt inn av den australske sangeren Alfio og utgitt på albumet Rewind, som er en tributt til Perry Como og 14 andre populære italiensk-amerikanske sangere.

Norsk versjon

Arne Bendiksen har skrevet en norsk tekst. Den norske tittelen er «Pappa elsker mambo».

I media

Sangen har blitt spilt i:
Autotypi

Autotypi er en mekanisk metode for halvtonegjengivelser av bilder i publikasjoner. Ved hjelp av raster kan en mangfoldiggjøre og skape direktegjengivelser av originalforlegget.
Autotypien kom til anvendelse sist på 1800-tallet, og hadde allerede i løpet av 1890-årene fullstendig utkonkurrert xylografi og litografi i reproduksjon av fotografier i bøker, ukeblader, aviser og reklametrykk.
Teknikken går ut på å oversette bilder, enten til metallpartikler for svart-hvittbilder eller ved hjelp av en karbonprosess med pigmentert gelatin til fargebilder.
Autotypiet regnes også som en langt mer bestandig gjengivelse av motiver, enn å oppbevare dem i sin originale fotografiske gjengivelse. Ulempen er at bildene blir brutt opp i punktgrafikk. Selv i de mest finmaskede rastergjengivelsene er prikkene godt synlig ved bruk av forstørrelsesglass.
Dagens digitalfotografering og skanning med oppløsning i piksler er i grunnen en videreføring av samme måten å avlese, oversette og gjengi virkeligheten til et billedmedium.
Resultater 2. dag sprint-VM på skøyter 2009

Sprint-VM på skøyter 2009, det 38. offisielle sprint-VM på skøyter, ble avholdt i overbygde Krylatskoje i Moskva. 18. januar 2009 var mesterskapets 2. dag.
Longtang

Longtang (kinesisk: 弄堂, pinyin: lòngtang, shanghainesisk: longdang) er tradisjonelle gatesmaufellesskap i Shanghai. De kalles også lilong.
Som med Beijing-uttrykket hutong, kan Shanghais longtang enten sikte til smuget som knytter sammen husene, eller selve husgruppene langs smuget.
Adelpha

Utseende

Middelsstore, kraftige sommerfugler med forholdsvis slanke vinger. Oversidens grunnfarge er brun. De fleste har smale forvinger med en oransje flekk eller et bredt, oransje tverrbånd, mens bakvingen har et hvitt tverrbånd som smalner av mor bakkanten. Noen arter har mer avrundede vinger, med et bredt, oransje eller hvitt skråbånd i forvingen. På undersiden dominerer den hvite fargen, bakvingen har gjerne to svartkantede, brune tverrstreker som gjerne møtes ved bakkanten, noen ganger også ved forkanten, og en mørkbrun bord langs ytterkanten, som også finnes på forvingens underside.

Levevis

Larvene lever for det meste på busker og løvtrær, og kan utnytte en rekke ulike plantegrupper, særlig morbærfamilien (Moraceae), almefamilien (Ulmaceae), neslefamilien (Urticaceae) og maurefamilien (Rubiaceae). Limenitidinae er først og fremst skogsinsekter, og de voksne sommerfuglene holder deg mest mellom trekronene. De er gode flygere og har en karakteristisk flukt der de veksler mellom kjappe vingeslag og seilflukt med utstrakte vinger. Disse sommerfuglene er ikke av de ivrigste blomsterbesøkerne, derimot kommer de ofte ned til bakken for å drikke fra sølepytter.

Utbredelse

Slekten finnes bare i den Neotropiske økosonen, fra det sørligste USA og sørover.
Brest (Hviterussland)

Historie

Byen ble grunnlagt av slavere som Bereste i 1017, men ble erobret av mongolene i 1241 og av Litauen i 1319. Den fikk navnet Brest-Litovsk på 1300-tallet og ble del av det polsk-litauiske samvelde i 1569. I 1596 var den åsted for den synoden som førte til de bysantinske kristne i disse slaviske områdene ble forent («unert») med Pavekirken og organisert i det som i dag kalles Den ukrainsk-katolske kirke.
Brest kom under Russland da Polen-Litauen ble delt for tredje gang i 1795. Under første verdenskrig ble den i 1915 erobret av Tyskland. I mars 1918
I et fort ved Brests vestlige utkant, der elvene Brest og Mukhavjets møtes, ble Brest-Litovsk-traktaten undertegnet i 1918 mellom Russland og sentralmaktene. Ifølge den avtalen ble Brest lagt inn under Det tyske rikes interessesfære. Denne traktaten ble senere annullert av de traktater som bragte hele verdenskrigen til opphør.
Det nyopprettede Polen tok kontroll over Brest i 1919. Byen skiftet hender to ganger under den polsk-sovjetiske krig, men havnet til slutt under polsk herredømme. Dette ble stadfestet ved grensedragningen som ble fastsatt i Rigatraktaten av 1921. Brestfortet, som var blitt sterkt skadet under første verdenskrig, ble omgjort tildels til militærdepot, tildels til fengsel.
Under den tyske invasjonen i september 1939 ble byen forsvart av en liten styrke bestående av fire infanteribataljoner under general Konstanty Plisowski mot det XIX. panserkorps under general Heinz Guderian. Etter fire dagers innbitt kamp trakk de polske styrkene sørover den 17. september. Byen ble deretter annektert av Sovjetunionen, i samsvar med Ribbentrop-Molotovpakten av august 1939.
Den 22. juni 1941 ble byen angrepet av Tyskland ved åpningen av Operasjon Barbarossa, angrepet på Sovjetunionen. Fortet der 1918-traktaten ble undertegnet var brennpunkt for kampene. Det holdt ut i en måned. Brests jødiske befolkning ble kraftig desimert under nazistenes styre. Byen ble gjenerobret av sovjetiske styrker i 1944.
I henhold til Jaltakonferansen av februar 1945 kom Brest på nytt på sovjetiske hender, denne gang som del av den hviterussiske sovjetrepublikk. Byen er nå del av det selvstendige Hviterussland.
Sång till friheten

Sång till friheten er en samleplate med 4 CD-er med Björn Afzelius, utgitt i 2006.
Operasjon Forsvarsskjold

Operasjon «Defensive Shield» (hebraisk: מבצע חומת מגן) var kodenavnet på en større militæroperasjon som israelske militærstyrker iverksatte våren 2002 på Vestbredden, under den andre intifada. Flyktningleiren i Jenin ble særlig hard rammet under de israelske aksjonene. USAs utsending i Midtøsten, Wiliam Burns, uttalte etter et besøk i leiren at enorme lidelser var påført palestinske sivile i Jenin. Israelske militære beleiret også Arafats hovedkvarter på Ramallah i ca. en måned. Israelske styrker hadde siden desember 2001 omringet hans hovedkvarter, og 29. mars inntok de mesteparten av hovedkvarteret så han, sammen med andre, var innestengt på noen få rom den siste måneden. Tulkarm, Qalqilya, Bethlehem og Nablus var andre byer på Vestbredden som ble rammet i den israelske operasjonen.
Israels daværende statsminister, Ariel Sharon, sendte den israelske hæren gikk inn i flere palestinske byer på Vestbredden for å ta til fange en rekke fremtredende palestinske militante. Israel begrunnet dette som et mottiltak for å stoppe de voldelige aksjoner som palestinske militante fra grupper som Fatah, Hamas og Islamsk Jihad hadde bedrevet mot dem tidligere. Sharon uttalte den 31. mars at aksjonene hadde som mål å «rykke opp terrorens infrastruktur».

Årsaker

Den bakenforliggende årsaken var den voldsspiralen som israelere og palestinere hadde vært inne i siden utbruddet av Den andre intifada høsten 2000.

Utløsende årsak

Det har blitt antatt at det var en selvmordsaksjonen den 27. mars på et hotell i den israelske byen Netanya som skal ha utløst den israelske militæroperasjonen. Hamas skal ha tatt på seg ansvaret for angrepet. En talsmann for det israelske utenriksdepartementet, Emmanuel Nachshon, uttalte dagen etter at dette angrepet krysset en grense som ikke tidligere var blitt krysset tidligere. Hamas uttalte sammen dag at angrepet mot hotellet i Netanya kun var begynnelsen av en «beskjeden gave til terroristen Sharon og hans nazi-regjering».
Men allerede dagen før denne selvmordsaksjonen ble det kjent at Israel planla en større militæroperasjon mot palestinske byer, landsbyer og flyktningleirer. Denne angrepsplanen ble beskrevet som mye kraftigere enn de israelske angrepene på Vestbredden tidligere på året.

Resultat

Historisk sett var det den største militæroperasjonen på Vestbredden siden seksdagerskrigen i 1967. Operasjonen førte til omfattende skader på infrastrukturen i Vestbreddens byer, både private og offentlige bygg. Flere fremtredende palestinere ble arrestert, i lag med mange hundre mindre profilerte aktivister. Antallet palestinske angrep rettet mot Israel ble redusert som et resultat av operasjonen.
Kiss (album)

Utvalgte sanger

«Strutter»er en rask rockelåt som åpner albumet. Sangen ble skrevet før Ace Frehley ble med i gruppen. Paul Stanley skrev teksten og Gene Simmons tok seg av musikken som var basert på en sang som Simmons hadde skrevet tidligere, «Stanley The Parrot». «Strutter» er en av de få Kiss sangene som Simmons og Stanley har skrevet sammen. Sangen var et standardnummer på Kiss konserter på 70-tallet.
«Deuce» er skrevet av om Gene Simmons, men han påstår at han ikke vet hva teksten betyr. «Deuce»  har blitt en stor hit for Kiss. Sangen åpnet alle Kiss konserter i perioden 1973 – 1976. Den ble senere spilt igjen i forbindelse med Kiss Hot In The Shade-turneen i 1990, i tillegg til deres Reunion tureneen i 1996.
«Cold Gin» er skrevet av Kiss gitarist Ace Frehley. Frehley var usikker på sin egen sangstemme, og lot dermed bassist Gene Simmons overta vokalen. «Cold Gin» ble spilt på de fleste Kiss konserter på 70-tallet.
Fylkesvei 2140

Fylkesvei 2140 går mellom Finstad og Hernes i Elverum. Veiens lengde er 1,9 km.
Frem til 2019 hadde veien betegnelsen Fylkesvei 544.
Nordkapp Boligbyggelag

Nordkapp Boligbyggelag er et boligbyggelag som opererer i Honningsvåg i Finnmark og ble etablert 20. desember 1973.
Boligbyggelaget har 115 medlemmer og forvalter 87 boliger i 5 borettslag.
Nordkapp Boligbyggelag er en del av Norske Boligbyggelags Landsforbund (NBBL).
Samuel Alito

Biografi

Alito ble utnevnt etter at dommer Sandra Day O'Connor bebudet sin avgang i juni 2005. O'Connor fortsatte inntil Alito var utnevnt og bekreftet. Nominasjonen av Alito kom etter at Bushs første kandidat, av John Roberts, ble omgjort ved at Roberts i stedet ble nominert til justitiarius for domstolen etter William Rehnquists bortgang, og noen få dager etter at presidentens neste nominasjon, av Det hvite hus' juridiske rådgiver Harriet Miers ble trukket tilbake.  
Alito er sønn av italienske innvandrere til USA. Han er katolikk, er gift og har to barn. Han ble utdannet ved Princeton University og Yale Law School, hvor han ble uteksaminert jurist i 1975. Hans karriere har vekslet mellom arbeid i domstoler og ved regjeringsadministrasjonen i Washington, DC.
That's So Raven

Handling

Raven bor sammen med moren, faren og broren i et hus i San Francisco, California. Det er nesten ingen som vet at Raven er synsk, bare den nærmeste familien og de to beste vennene. Tanya Baxter er Ravens mor. Hun er hjemmeværende, men har tidligere jobbet som lærer. Faren til Raven heter Victor Baxter, og jobbet tidligere som en kokk på en fin restaurant, men Raven gjorde seg lite populær hos sjefen, og dette førte til at Victor ble sparket. Victor har etterhvert startet sitt eget restaurant, som heter The Chill Gril.
Ravens lillebror heter Cory Baxter. Han er Ravens største plage, og prøver seg bestandig på Ravens venninne Chelsea, uten hell. Cory er veldig interessert i penger og har en egen safe bak et bilde. Han har også en rotte som heter Lionel, som kommer i litt nyere episoder.
Chelsea er Ravens beste venn. Chelsea er treg i oppfattelsen. Hun er også vegetarianer.
Ravens andre venn er Eddie Thomas. Eddie spiller basket. Han er kanskje ikke den aller flinkeste på skolen, men han er en god rapper og stiller alltid opp for Raven. Chelseas foreldre er begge psykologer, og dette setter preg på Chelsea. Hun har nok ikke alltid den beste humoren. Chelsea er en ordentlig dyrevenn. William er Corys bestevenn. Så lenge han er sammen med William er han upopulær men når han er sammen med de kule er han populær. William er en supersmart gutt.
Morgedal Idrottslag

Morgedal Idrottslag (Morgedal IL) er et idrettslag fra Morgedal i Kviteseid kommune i Telemark, stiftet i 1887. Klubbens navn finnes også i formen Morgedals IL.
Idrettslaget har en rik skihistorie, og selv om de store skipionerene Sondre Norheim og brødrene Torjus og Mikkjel Hemmestveit trolig aldri konkurrerte for Morgedal IL, har de bidratt til klubbens tidlige historie. Klubben er gjennom sine utøvere tildelt Holmenkollmedaljen tre ganger. I tillegg til Hemmestveit-brødrene fikk kombinertløperen Olav Bjaaland medaljen i 1912.